MADDALEN+ERAUSKIN+(NIRE+UDARAREN+KIROL+ANTOLAKETA)

=**NIRE UDARA ANTOLATZEN**=

1.NIRE HELBURUA:  Entrenamendu hauen helburua, udan kirola egiten jarraitzeaz aparte, Test de Kooperra hobetzea izango da. Lehenengo ebaluaketan eginiko testean, 6 itzuli eman nituen, beraz, hurrengo urtera begira, nire helburua marka hori hobetzea izango da.

 2.ANTOLAKETA

__Astelehena__ Astelehenean korrika egitera joango naiz. Horretarako, lehenengo, 10 minutuz egingo dut korri erritmo lasai lasaiean, beroketa moduan, eta ondoren beste 10 minutu hartuko ditut giharrak estiratzeko. Beroketa egiterako garaian, lepotik hasiko naiz, ondoren besoak, gerria, aldakak eta bukatzeko hankak, garrantzi gehiena hankei emango diet lesionatzeko arriskua gutxitzeko.  Beroketa egindakoan, prest izango naiz korrika egiteko. Goizean joango naiz, 9ak aldera, ordu horretan, oraindik ere eguzkiak ez duelako asko jotzen. 30 minutuz egingo dut korri aldaparik gabeko leku batean eta irauteko moduko erritmo batean.  Bukatutakoan, giharrak estiratuko ditut, batez ere hankak, eta indartze ariketa batzuk egingo ditut, adibidez 200 abdominal 20ko serietan. Abdominalak egin eta gero berriro estiratuko ditut giharrak, oraingo honetan abdominala.

__Asteazkena__ Asteazkenean ere korrika egitera joango naiz. Beroketa astelehenekoaren antzekoa izango da, 10 minutuz korri egingo dut, baina estiratu aurretik, 5 progresio egingo ditut, 50 metrotan. Estiratu eta gero korrika egitera joango naiz, oraingoan ere goizeko bederatziak aldera eta orduerdi batez. Asteleheneko ibilbide berdina egingo dut, baina korrika saio honetan erritmo aldaketak sartuko ditut.  Bukatzeko, giharrak estiratu eta beste 200 abdominal egingo ditut.

__Ostirala__ Ostiralean ere korrika egitera joango naiz, baina potentzia pixka bat landuko dut. Asteazkeneko beroketa berdina egingo dut, 10 minutu korrika erritmo lasaiean, 5 progresio eta bukatzeko estiramentuak. Beti bezala, goizeko 9ak aldera joango naiz, orduerdi batez, baina korrika saio honetan erritmo aldaketak sartzeaz aparte, leku aldapatsuetan ere ibiliko naiz. Zeharrean korri egiterakoan asteleheneko erritmoa eramango dut, tarteka aldaketak sartuz, eta aldapak dauden lekuan abiadura pixka bat azkartuko dut.  Bukatutakoan, beti bezala giharrak estiratu eta 200 abdominal egingo ditut.

__Larunbata__ Larunbatean ere kirola egingo dut, baina era lasaiago batean. Saskibaloian jolastera joan naiteke, mendira, igeri pixka bat egin... Baina egunean zehar 300 abdominal egingo ditut, goizean 100, bazkaldu aurretik 100 eta afaldu aurretik beste 100. Saskibaloia egiten badut adibidez, 10 minutu egingo ditut korrika berotzeko eta beste 10 estiratzeko, batez ere besoak berotuko ditut ondo, baina hankak ere bai. Jolastu ondoren berriro estiratuko ditut giharrak eta abdominalak egin eta gero ere bai.